recursal/SuperWikiNEXT-32B huggingface dataset:
**ברנהרד השלישי, מרקיז באדן-באדן** (בגרמנית: **Markgraf Bernhard III. von Baden**‏; 7 באוקטובר 1474 – 29 ביוני 1536) היה מרקיז באדן-באדן.

ביוגרפיה
--------

ברנהרד נולד ב-7 באוקטובר 1474 לכריסטוף הראשון, מרקיז באדן ולאוטיליה מקצנלבוגן. הוא ירש ב-1515 חלק מהמרקיזות של אביו בבאדן ושלט בחלקו מ-1515 עד 1536.

שני אחיו, ארנסט ופיליפ ירשו את החלקים האחרים; לאחר מותו של פיליפ, הוא וארנסט ירשו כל אחד מחצית מהחלק של פיליפ. זה יצר שני ענפים של שליטים:

* "הענף הברנהרדיני" (קתולי) שלט בבאדן-באדן
* "הענף הארנסטיני" (פרוטסטנטי) שלט בבאדן-דורלאך

הענף הברנהרדיני גווע ב-1771, מה שאיפשר למרקיז קרל פרידריך מהענף הארנסטיני לאחד מחדש את מרקיזות באדן.

ברנהרד חונך בחצרו של הקיסר מקסימיליאן הראשון ונסע לספרד עם חברו, בנו של מקסימיליאן פיליפ הראשון. פיליפ מונה למלך ספרד ב-1504.

ברנהרד נטה בשנותיו המאוחרות לפרוטסטנטיות והכניס את הרפורמציה למחוז העליון.

משפחתו
------

ברנהרד השלישי נישא בשנת 1535, שנתיים לפני מותו, פרנציסקה מלוקסמבורג, רוזנת בריאן וליניי, בתו של שארל הראשון, רוזן ליניי. נולדו להם שני בנים; הצעיר, כריסטוף, נולד לאחר מותו של ברנרד:

* פיליברט (1536–1569)
* כריסטוף (1537–1575)

ברנהרד, לעומת זאת, היו לו ילדים מחוץ לנישואים רבים, מהם ידועים שישה בנים (ברנרד, פיליפ, יוהאן, גאורג, קספר ומלכיאור). ב-1532 הכריז הקיסר קרל החמישי על גאורג, קספר ומלכיור כנסיכים לגיטימיים, ומאוחר יותר, גם על ברנהרד ופיליפ. בנים אלו לא היו זכאים לרשת, אך הם קיבלו דמי מזונות לאחר מות אביהם.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| יאקוב, מרקיז באדן-באדן |   | קתרין מלורן |   | ארנסט, דוכס אוסטריה |   | צימבורגיס ממזוביה |   | פיליפ הראשון, רוזן קצנלבוגן |   | אנה מווירטמברג |   | היינריך השני, רוזן נסאו-זיגן |   | ג'נובבה מוירנבורג |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | קרל הראשון, מרקיז באדן-באדן |   |   |   |   |   | קתרינה מאוסטריה |   |   |   |   |   | פיליפ השני, רוזן קצנלבוגן |   |   |   |   |   | אוטיליה מנסאו-זיגן |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | כריסטוף הראשון, מרקיז באדן |   |   |   |   |   |   |   |   |   |   |   |   |   | אוטיליה מקצנלבוגן |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **ברנהרד השלישי, מרקיז באדן-באדן** |
|

קישורים חיצוניים
----------------

ויקישיתוף מדיה וקבצים בנושא **ברנהרד השלישי, מרקיז באדן-באדן** בוויקישיתוף

הערות שוליים
------------

1. ↑  Johann Christian Sachs: *Einleitung in die Geschichte der Marggravschaft und des marggrävlichen altfürstlichen Hauses Baden*, Karlsruhe 1764–1770, vol. 3, p. 214

|  |  |
| --- | --- |
| בקרת זהויות עריכת הנתון בוויקינתונים | 
* GND: 135696526
* VIAF: 70152552
* WorldCat (עם VIAF): 70152552

 |
**דניאל אקטע** (נולדה ב-29 באוגוסט 2002 ברעננה) היא צ'לנית ישראלית.

קריירה
------

דניאל אקטע סומנה על ידי מבקרי מוזיקה ברחבי העולם כאחד מהכישרונות הצעירים המובילים והבולטים בתחום הצ'לו. היא נבחרה על ידי הדיילי גזט כאחד מעשרת המבצעים הטובים ביותר לשנת 2016 לצד הצ'לן הידוע יו-יו מה, ונבחרה על ידי הטיימס יוניון כבחירת המבקרים בתחום המוזיקה הקלאסית לשנת 2016.

דניאל היא סולנית פעילה כבר מגיל צעיר, תלמידתו של פרופ' פרנס הלמרסון באקדמיה למוזיקה ע״ש ברנבוים-סעיד בברלין, שם החלה את לימודיה בגיל 13, כצעירת התלמידים באקדמיה, נכון ל-2021. היא הספיקה להופיע עם תזמורות רבות בישראל ומחוצה לה: הווירטואוזים של מוסקבה בניצוחו של מאסטרו ולדימיר ספיבקוב, התזמורת הפילהרמונית הישראלית, התזמורת הפילהרמונית הלאומית של רוסיה, התזמורת הפילהרמונית של קייפטאון, התזמורת הקאמרית של אינגולשטאדט, התזמורת הסימפונית האסטונית, ודים רפין והפילהרמונית של נובוסיבירסק, התזמורת הסימפונית ירושלים - בסיור קונצרטים ברחבי ארצות הברית, התזמורת הסימפונית הישראלית ראשון לציון, הסינפונייטה הישראלית באר שבע, אנסמבל סולני תל אביב ועוד.

הופעותיה כסולנית כללו קונצרטים על במות רבות, וביניהן: אולם הקרנגי הול בניו יורק, אודיטוריום סטרן, אולם צ'ייקובסקי במוסקבה, אולם הברביקן בלונדון, לינקולן סנטר בניו יורק, המרכז הסימפוני בשיקגו ואולם רוי טומסון בטורונטו.

דניאל היא זוכת מלגה מטעם הקרן הבינלאומית ע"ש ולדימיר ספיבקוב, זוכת הפרס ע"ש אולג ינקובסקי לתגלית האומנותית לשנת 2016 ופרס האמן הצעיר המבטיח שניתן לה על ידי מאסטרו ספיבקוב. כמו כן היא זוכת מלגת הצטיינות מטעם קרן התרבות אמריקה-ישראל מאז שנת 2013 המלגה לזכרו של וולפגאנג לאופר.

דניאל מנגנת בצ'לו איטלקי שנבנה על ידי אנריקו אורסלי, אשר הועמד לרשותה על ידי ד"ר משה קנטור, באמצעות הקרן הבינלאומית ע"ש ולדימיר ספיבקוב.

חיים אישיים
-----------

דניאל היא בת ללימור (חצוצרנית) ולתמיר (מלחין וחצוצרן), ואחות לאסטל (אבובנית). משפחת אקטע מתגוררת ברעננה.

קישורים חיצוניים
----------------

* אתר האינטרנט הרשמי של דניאל אקטע

* דניאל אקטע, במסד הנתונים הקולנועיים IMDb (באנגלית)
* מירן שפילברג, נובו אמריקנו, אתר עיתון שבע, תרבות פנאי, 22 בפברואר 2019
* סרטונים נובו אמריקנו, הסינפונייטה הישראלית באר שבע, פייסבוק

הערות שוליים
------------

1. ↑  By Geraldine Freedman, Best of 2016: Classical music, The Daily Gazette, December 25, 2016 (באנגלית)
2. ↑  Joseph Dalton, Critic's choice 2016: Classical music, Times Union, ‏3 בנובמבר 2016
3. 1 2 3  N12, ‏הילדה שכבשה את אולמות הקונצרטים, באתר ‏מאקו‏‏, ‏15 באפריל 2017‏
**דניאל בן־סעיד** (**Daniel Bensaïd**,‏ 25 במרץ 1946 – 12 בינואר 2010) היה פילוסוף ותאורטיקן יהודי-צרפתי, שהתמחה בטרוצקיזם הצרפתי.

ביוגרפיה
--------

בן סעיד נולד בטולוז להורים אלג'יראים יהודים מאוראן. אביו, חיים בן-סעיד, היה אלוף צפון אפריקה באגרוף במשקל מעורב. במלחמת העולם השנייה הוא נתפס על ידי הנאצים, אך הצליח לברוח להסתתר תחת שם בדוי. שני אחיו נרצחו.
דניאל למד ספרות בפריז והשתתף במהומות מאי 1968. החל משנת 1969 הוא היה, יחד עם הנרי וובר, חבר הלשכה פוליטית של "הליגה הקומוניסטית" שהייתה חברה באינטרנציונל הרביעי. הוא ערך את כתב העת של הארגון, לצד הפרופסורה שלו בפילוסופיה באוניברסיטה פריז-VIII. הוא היה אחד המייסדים של המפלגה החדשה האנטי-קפיטליסטית בשנת 2009.
הייתה לו מעורבות גדולה בתנועות שמאל בדרום-אמריקה, ובין היתר היה אחד השושבינים של הניצחון של לולה בברזיל. כבר בשנת 1990 אבחנו אצלו את מחלת האיידס, ובינואר 2010 הוא נפטר בפריז ממחלת הסרטן.

תרומתו בפילוסופיה
-----------------

דניאל בן-סעיד ממשיך את דרכו של ולטר בנימין. בניגוד למרקסיסטים אחרים, העתיד לדעתו לא ברור.
כמו כן עסק בן-סעיד בז'אן ד'ארק, ובעיקר בקריאה מחודשת בפילוסופיה של קרל מרקס.

תפיסותיו הפוליטיות
------------------

הוא אומנם לא היה מרקסיסט דוגמטי, אך היה רחוק מהפוסט-מודרניזם. לפי דעתו, מהפכת אוקטובר הייתה מהפכה ולא הפיכה, והסטליניזם היה מנוגד ללניניזם.
לדעתו, עם כל ההערכה לתנועה האנטי-גלובליזציה, לא יושג כלום, אם לא משיגים את השלטון. לכן מותר, ולעיתים רצוי, אפילו להשתתף בממשלה שמרנית, כדי להשפיע עליה מבפנים.

קישורים חיצוניים
----------------

ויקישיתוף מדיה וקבצים בנושא **דניאל בן־סעיד** בוויקישיתוף
* ריאיון עם דניאל בן-סעיד
* אוסף גדול של מאמרים באנגלית
* אוסף גדול של מאמרים בצרפתית
* דניאל בן־סעיד, באתר "Find a Grave" (באנגלית)

הערות שוליים
------------

1. ↑  טארק עלי מספר על דניאל בן-סעיד

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007275410005171
* BNE: XX853682
* BnF: cb118912846 (data)
* CANTIC: a11060955
* CiNii: DA03151159
* GND: 113248350
* ICCU: RAVV027153
* ISNI: 0000 0001 2126 5778
* LCCN: n80098481
* NDL: 00432920
* NLG: 319739
* NLK: KAC200308428
* NTA: 245868216
* SUDOC: 02671891X
* VIAF: 31992818
* WorldCat: lccn-n80098481

 |
עין אל-גרבנה
**חורמה** היא עיר עתיקה המוזכרת בכיבושי יהושע. היא מוזכרת פעמים מספר בתנ"ך בעיקר באזור ערי הנגב. יש הממקמים אותה בין באר שבע לעזה, יש הממקמים בין באר שבע לערד ויש הממקמים אותה בעבר הירדן המזרחי מעל הערבה. יש חוקרים הטוענים ששני המיקומים בתחומי הנגב נכונים ומדובר בשתי ערים שנקראו בשם חורמה. 

שמה הקודם (כנעני) הוא צפת וניתן לזהותה עם חורבות העיר סרתה הנמצאות על ההר העולה אל הר שעיר, מתחת לעיר טפילה (תופל המקראית). החורבות נמצאות ליד מעיין "עין אל גרבנה" והיא צופה על הערבה. מעליה ממוקמות הערים הראשיות של ממלכת אדום: תופל, סלע ובצרה. לידה עוברת דרך המטפסת אל אדום שייתכן שהיא מעלה עקרבים המקראית. במעלה זה נמלטו כנראה בני ישראל בבורחם מן הכנעני והאמורי והתבצרו בין ההרים שבשיפולי ממלכת אדום. החוקרים הטוענים שהיו שתי ערים בשם חורמה ממקמים את העיר חורמה ששמה הכנעני צפת בצפון מערב הנגב ליד היישוב המקראי תדהר.

הארכאולוג יוחנן אהרוני, בהתבססו על פסוקים מהמקרא, הציע לזהות את חורמה באתר תל משוש.

אזכורים בתנ"ך
-------------

העיר חרמה מוזכרת בספר יהושע כאחת הערים שכבש:
"מֶלֶךְ חָרְמָה אֶחָד, מֶלֶךְ עֲרָד אֶחָד" (ספר יהושע, פרק י"ב)

שבט יהודה, יחד עם שבט שמעון, כובשים גם הם את היישוב חורמה שנקראה אז צפת:
"וַיֵּלֶךְ יְהוּדָה, אֶת שִׁמְעוֹן אָחִיו, וַיַּכּוּ אֶת הַכְּנַעֲנִי יוֹשֵׁב צְפַת; וַיַּחֲרִימוּ אוֹתָהּ, וַיִּקְרָא אֶת שֵׁם הָעִיר חָרְמָה" (ספר שופטים, פרק א')
וכן העיר מוזכרת כאחת הערים להן שלח דוד המלך שלל:
"וַיָּבֹא דָוִד אֶל צִקְלַג, וַיְשַׁלַּח מֵהַשָּׁלָל לְזִקְנֵי יְהוּדָה … וְלַאֲשֶׁר בְּחָרְמָה" (ספר שמואל א', פרק ל', פסוקים כ"ו–ל')

על פי ספר דברי הימים וספר יהושע מצויה העיר בנחלת שבט שמעון:
"וַיֵּצֵא הַגּוֹרָל הַשֵּׁנִי, לְשִׁמְעוֹן--לְמַטֵּה בְנֵי שִׁמְעוֹן, לְמִשְׁפְּחוֹתָם; וַיְהִי נַחֲלָתָם בְּתוֹךְ נַחֲלַת בְּנֵי יְהוּדָה. וַיְהִי לָהֶם בְּנַחֲלָתָם--בְּאֵר שֶׁבַע … וְחָרְמָה. וְצִקְלַג … וְשָׁרוּחֶן" (ספר יהושע, פרק י"ט )
"וַיֵּשְׁבוּ בִּבְאֵר שֶׁבַע וּמוֹלָדָה, … וּבְחָרְמָה, וּבְצִיקְלָג. …אֵלֶּה עָרֵיהֶם, עַד מְלֹךְ דָּוִיד" (ספר דברי הימים א', פרק ד')

בשלשת הפסוקים הללו מוזכרת צקלג, המזוהה כיום על ידי הארכאולוגים עם תל שרע שליד העיר הבדואית רהט, צפונית לבאר שבע. מסיבה זו יש חוקרים המזהים את חורמה צפונית לבאר שבע, אולם התנ"ך מצביע על מיקום דרומי יותר:
במלחמה עם האמורי חורמה מוזכרת בגבול הר שעיר: 
"וַיַּכְּתוּ אֶתְכֶם בְּשֵׂעִיר עַד חָרְמָה" (ספר דברים, פרק א')

כיום מזהים החוקרים את כל הערים באזור הדרומי של כיבושי יהושע למעט חורמה. 
הגבול הדרומי של יהושע מגיע גם הוא להר שעיר, אל הר הנקרא ההר החלק: 
"וְעַד הָהָר הֶחָלָק הָעֹלֶה שֵׂעִירָה" (ספר יהושע, פרק י"ב), "מִן הָהָר הֶחָלָק הָעוֹלֶה שֵׂעִיר, וְעַד בַּעַל גָּד בְּבִקְעַת הַלְּבָנוֹן, תַּחַת הַר חֶרְמוֹן" (ספר יהושע, פרק י"א). ועל כן יש חוקרים הממקמים את חרמה ליד ההר החלק. כיום ממקמים את "ההר החלק" מערבית למעלה עקרבים, בקרבת הר צין ונחל צין. אולם ככל הנראה "מעלה העקרבים" המוזכר בתנ"ך נמצא מזרחית לערבה.

ראו גם
------

* מלחמת חורמה

הערות שוליים
------------

1. ↑  יהודה אליצור, אטלס דעת מקרא מוסד הרב קוק עמוד 106. האחת הוזכרה הוזכרה בשופטים א יז ואחת שם יד.
2. ↑  שם.
**יואכים דניאל אסקלינג** (בשוודית: **Joakim Daniel Askling**; נולד ב-4 בינואר 1990 בסטוקהולם שבשוודיה) הוא כדורגלן עבר שוודי ממוצא יהודי ששיחק בעמדת הבלם.

קריירה
------

אסקלינג נולד וגדל בסטוקהולם בירת שוודיה, והחל את קריירת המשחק שלו בקבוצת הנוער של המועדון המקומי האמרבי. כשהיה בן 18 עבר אסקלינג לשחק ביורגודן כשחתם בקבוצה לעונה אחת אך לא ערך הופעת ליגה אחת במדי הקבוצה ושוחרר ממנה בחלוף חצי שנה. לאחר מכן, חתם אסקלינג באלבינולפה מהליגה השנייה באיטליה, במדיה ערך הופעה אחת ולאחר שלוש שנים וחצי שוחרר מהקבוצה. בשנת 2009 ערך אסקלינג שלוש הופעות במדי נבחרת שוודיה בכדורגל עד גיל 19. אסקלינג הגיע לישראל בעקבות חתונתה של בת דודתו ונבחן בהפועל הרצליה, אך תהליכים בירוקרטיים שיבשו את המהלך, והוא חזר לשוודיה וחתם בספורוגאנס מהליגה החמישית.

בקיץ 2013 שב אסקלינג לישראל וחתם בהפועל כפר סבא ששיחקה בליגה א', ואף קיבל אזרחות ישראלית. אסקלינג שיחק במשך עונה אחת במדי כפר סבא בה ערך 24 הופעות ליגה וכבש שני שערים, ובסיום אותה עונה העפילה הקבוצה לליגה הלאומית. ב-30 ביוני 2014 חתם אסקלינג לארבע עונות בהפועל באר שבע מליגת העל, במדיה ערך הופעה אחת בליגה והופעה אחת בגביע הטוטו, ובינואר 2014 שוחרר מהקבוצה וחתם עד לתום העונה בבית"ר תל אביב רמלה.

ב-22 ביוני 2015 חתם אסקלינג לעונה אחת בבית"ר ירושלים. ב-2 ביולי 2015 ערך את הופעת הבכורה שלו בקבוצה, כשהשלים 90 דקות בתיקו 0–0 מול אורדבסי שימקנט הקזחית במסגרת מוקדמות הליגה האירופית. בליגה שותף בשישה משחקים, ועם סיום חוזהו סיים אסקלינג את דרכו בבית"ר ירושלים.

בקיץ 2016 חזר לשוודיה וחתם באסיריסקה מהליגה השנייה, וב-1 בינואר 2017 שוחרר מהמועדון.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* ארז נעמן וגיא גלבוע, ‏משבדיה מאהבה: הבלם שיעצור את ברדה, באתר ONE‏, 07 בפברואר 2014
תמונת ראש ב MRI
**הנדסה גרעינית** הוא ענף בהנדסה העוסק ביישום של פיזיקה גרעינית. יישומים כגון טיפול במתקנים, המשתמשים בריאקציות גרעיניות לשם הפקת אנרגיה, חומרים ומחקר. מתקנים כאלה נקראים כורים גרעיניים. תכנון כורים גרעיניים והמתקנים הקשורים לבנייתם לתחזוקתם ולמעקב אחריהם יכולים להיכלל גם בתחום זה של ההנדסה. התחום כולל גם פיתוח של נשק גרעיני, מחקר כללי כגון היתוך גרעיני, דימות רפואי כדוגמת PET.

כור גרעיני

תוכניות לימוד
-------------

### תוכניות לימוד בישראל

כיום אין בישראל מסלול אקדמי לתואר ראשון בהנדסה גרעינית. המחזור האחרון סיים ב-2013 במחלקה להנדסה גרעינית באוניברסיטת בן-גוריון בנגב ועימו נחתם הגולל על הכשרת מהנדסי גרעין בארץ לתואר ראשון. בעבר, אפשרה המחלקה להנדסה גרעינית באוניברסיטת בן-גוריון שלושה מסלולי בחירה: מגמת חשמל (מסלול משולב עם הנדסת חשמל), מסלול אנרגיה ומסלול משולב עם הנדסה ביו-רפואית. המסלול היה מסלול מהנדסים בן ארבע שנים וכלל קורסים רבים במתמטיקה, פיזיקה, כימיה, הנדסת חומרים ועוד.

בעבר הייתה בטכניון יחידה שעסקה הנדסה גרעינית אך וברבות השנים עברה אל אוניברסיטת בן-גוריון בנגב. עם סגירת המסלול לתואר ראשון במחלקה להנדסה גרעינית הפכה המחלקה ליחידה וכיום מתקיימים בה לימודים לתארים גבוהים (תואר שני ושלישי) בלבד. 

חברי הסגל האקדמי הבכיר ביחידה להנדסה גרעינית באוניברסיטת בן-גוריון בנגב הם: פרופ' יצחק אוריון (ראש היחידה), פרופ' ארז גלעד ודר' ליאור ארזי.

בין חברי הסגל ביחידה שפרשו לגמלאות: פרופ' אמריטוס יגאל רונן, פרופ' אמריטוס אלכסנדר גלפרין, פרופ' אמריטוס יצחק יעקב ופרופ' אמריטוס מאיר שגב.

יישומים
-------

### היתוך גרעיני

 ערך מורחב – **היתוך גרעיני**  

תהליך שבו גרעינים של אטומים מתמזגים לגרעין גדול יותר. תהליך זה כרוך בפליטת אנרגיה רבה, והוא מתרחש בכוכבים ובפצצת מימן.

ראו גם
------

* טכנולוגיה גרעינית
* נשק גרעיני
* כור גרעיני

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **הנדסה גרעינית** |

* הנדסה גרעינית, באתר אנציקלופדיה בריטניקה (באנגלית)
* הנדסה גרעינית, דף שער בספרייה הלאומית

הערות שוליים
------------

1. ↑  Reactor Physics Group - קבוצת פיסיקת כורים, באתר Reactor Physics (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536106505171
* BNE: XX526467
* BnF: cb11975767q (data)
* LCCN: sh85092968
* NARA: 10641717
* NDL: 00562380
* NKC: ph121271
* NLK: KSH1998018415

 |
**Data mart** או **מרכול נתונים** הוא בסיס נתונים המשמש לעיבודים אנליטיים ודווחי בינה עסקית. ה-Data mart דומה למחסן נתונים מבחינת תכונותיו וסוגי העיבודים המתבצעים עם נתוניו. הגורמים המבחינים בינו לבין מחסן נתונים הם טווח הנתונים והגודל. בעוד שמחסן נתונים מתייחס לנתונים של כל המערכות וקווי העסקים של הארגון, מכיל ה-Data mart נתונים המתייחסים רק לחלק מהעסקים ולחלק מהמערכות של הארגון. במובן זה ה-Data mart הוא מעין מחסן נתונים של ארגון פנימי המהווה חלק מהארגון. ניתן למצוא בארגון מספר Data marts.

היסטוריה
--------

תחילת דרכם של בסיסי נתונים אנליטיים בארגונים הייתה באמצעות מחסני נתונים. כשהתברר כי הקמת מחסן נתונים לארגון הוא תהליך קשה, ארוך ויקר, שבמקרים רבים קיים קושי בהצדקת התועלת בהקמתו, התחילו ארגונים את התהליך בהקמת Data marts. הרעיון היה להשתמש ב-Data mart כפרויקט חלוץ למחסן הנתונים, להפיק תועלות מדידות לארגון בטווח זמן קצר יחסית ולפרוס את הקמת מחסן הנתונים על פני פרק זמן ארוך יותר ובהתאם לחלק את המשאבים הנדרשים להקמתו על פני יותר שנים.

חלק מהארגונים נשארו עם Data marts שלא התפתח מהם מחסן נתונים.

התשובה לשאלה האם להסתפק בבניית Data marts או לבנות מחסן נתונים כלל ארגוני? תלויה במהות הארגון הספציפי המיישם פתרון בתחום זה. התשובה יכולה להיות גם הקמת שני סוגי המאגרים. הוויכוח בהקשר זה דומה לוויכוח בשאלת ביזור מול ריכוז בהקשרים אחרים.

ראו גם
------

* בינה עסקית
* מערכת תומכת החלטה
**מארי-מדלן פִּיוש דה לה ורן, הרוזנת דה לה פָאיֶיט** (בצרפתית: **Marie-Madeleine Pioche de La Vergne, comtesse de La Fayette**;‏ 18 במרץ 1634 – 25 במאי 1693), הידועה יותר בשם **מאדאם דה לה פָאיֶיט** (**Madame de La Fayette**), הייתה סופרת צרפתייה. מחברת הרומן "הנסיכה מקלֶב", הרומן ההיסטורי הצרפתי הראשון.

ביוגרפיה
--------

דה לה פאייט נולדה בפריז למשפחת אצולה. אביה היה שר הסייסים של מלך צרפת, ואמה הייתה בתו של אחד מרופאי חצר המלכות. ב־1650 נפטר אביה, ובאותה שנה אמה נישאה לרנו דה סבינייה (דודה של מאדאם דה סבינייה). מגיל 16 שימשה בחצרה של העוצרת אן מאוסטריה, אמו של המלך לואי הארבעה עשר, וקיבלה את חינוכה באיטלקית ובלטינית. השתתפה בחוגים הספרותיים שנערכו בביתה של קתרין דה ראמבוייה, ובביתה של מדלן דה סקודרי. ב־1655, כשהייתה כבת 21, נישאה לפרנסואה מוֹטיֶיה, הרוזן דה לה פאייט, שהיה מבוגר ממנה ב־18 שנה, וילדה לו שני בנים. היא התגוררה באחוזתו של בעלה בחבל אוברן שבדרום צרפת, אך ביקרה בפריז לעיתים קרובות, השתלבה בחיי החברה הגבוהה והחלה לקיים חוג ספרותי משלה. ב־1659 נפרדה מבעלה ועברה להתגורר בפריז.

ב־1662 פרסמה בעילום שם את הרומן "הנסיכה ממוֹנפֶּסיֶיה" (*La Princesse de Montpensier*). ב־1665 התיידדה עם פרנסואה דה לה רוֹשְׁפוּקוֹ, מחבר האמרות הנודע, שהכיר לה רבים מאנשי הספרות של התקופה, ובהם רָסין וניקולה בּוּאַלוֹ. ב־1669 פרסמה את הרומן "זאיד" (*Zaïde*). יצירתה החשובה ביותר היא הרומן "הנסיכה מִקְלֵב", שפורסם תחילה בעילום שם ב-1678 וזכה להצלחה רבה בציבור. יצירה זו נחשבת על ידי רבים כסוללת דרך של הרומן הצרפתי. אחרי מותו של ידידה לה רושפוקו, מיעטה להשתתף בחיי החברה. אחרי מותה של מאדאם דה לה פאייט ב־1693 יצאו לאור ספריה "הרוזנת מטנד" (*La Comtesse de Tende*;‏ 1718), "סיפורה של הנרייטה מאנגליה" (*Histoire d'Henriette d'Angleterre*;‏ 1720) ו"זיכרונות מחצר המלכות הצרפתי" (*Memoires de la Cour de France*;‏ 1731).

ספרה בתרגום עברי
----------------

* מאדאם דה לה פייט, הנסיכה דה מונפנסייה : סיפורה של הנסיכה לבית מונפסייה תחת שלטונו של שארל ה-IX מלך צרפת, תרגמה מצרפתית: אביבה ברק־הומי ; עורך הספר והתרגום: ראובן מירן, בנימינה: נהר ספרים, תשפ"ב 2022 (הספר בקטלוג ULI)
* מאדאם דה לה פיט, **הנסיכה דה קלֶיו**, תרגם מצרפתית ירוחם לוריא, תל אביב: דביר (ספרית גביש), תשל"ו 1975. ("הנסיכה מִקְלֵב") (הספר בקטלוג ULI)

קישורים חיצוניים
----------------

ויקישיתוף מדיה וקבצים בנושא **מאדאם דה לה פאייט** בוויקישיתוף
* מאדאם דה לה פאייט, באתר אנציקלופדיה בריטניקה (באנגלית)
* כתבי מאדאם דה לה פאייט בפרויקט גוטנברג (באנגלית)
* מרי מדלן דה להפיט, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279966305171
* BIBSYS: 90764614
* BNE: XX1148272
* BnF: cb11910266j (data)
* CANTIC: a11419830
* CiNii: DA02041836
* GND: 118725939
* ICCU: CFIV010093
* ISNI: 0000 0001 2283 1647
* LCCN: n81103469
* LNB: 000058524
* NDL: 00446595
* NKC: jn20000700986
* NLA: 35553920
* NLG: 117843
* NLK: KAC199615678
* NLP: A17269027
* NSK: 000001469
* NTA: 068885822
* RERO: 02-A003488604
* SELIBR: 69458
* SNAC: w6ws9djc
* SUDOC: 026956071
* Trove: 239113
* VcBA: 495/204741
* VIAF: 95237212
* WorldCat: lccn-n81103469

 |
**ברנהרד פריז** (בגרמנית: **Bernhard Fries**;‏ 16 במאי 1820 – 21 במאי 1879) היה צייר נוף גרמני.

ביוגרפיה
--------

ברנהרד פריז נולד בהיידלברג כבן של הבנקאי העשיר, תעשיין ואספן ציורים כריסטיאן אדם פריז. בניגוד לעמיתיו, מצבה הכלכלי של משפחתו אפשר לו לצייר ולנסוע ללא דאגות כלכליות. לאביו, היה אוסף אמנות בעל ערך רב. האוסף כלל ציורים הולנדים מהמאה ה-17.

אחיו הבכור היה הצייר ארנסט פריז. הוא קיבל את שיעוריו הראשונים מצייר ההיסטוריה קרל קופמן בקרלסרוהה. בין השנים 1835 עד 1837 למד באקדמיה במינכן ובאביב 1838 נסע לאיטליה, שם שהה ברומא מסוף 1838 עד 1840.

בשנים 1840 עד 1843, הוא היה תלמיד כיתת ציור הנוף של יוהאן וילהלם שירמר באקדמיה של דיסלדורף.

הוא חזר לאיטליה בשנים 1843 עד סתיו 1846. בשנת 1845 הוא השתתף ב"פסטיבל סרווארו "של התאחדות האמנות הגרמנית. בשנת 1846 חזר לגרמניה.

עבודתו החשובה ביותר היא מחזור 40 הנופים האיטלקיים, שחלקם השוו את מחזור הנופים שצייר קרל רוטמן, הנחשב למודל החשוב ביותר. לאחר השלמתו בשנת 1866 הוא יצר נופים איטלקיים של פלרמו ודיממלן, אגם גארדה ועוד, כמו גם נופים של היידלברג ומוטיבים מסביבתה.

הנופים האיטלקיים של פריז מראים קומפוזיציה נהדרת ורחבה, ואילו הנופים הגרמניים האחרונים מראים ביצוע זהיר מאוד.

הוא נפטר במינכן ב־21 במאי 1879.

אוסף עשיר של רישומים וספרי שרטוטים נמצא בבעלות פרטית של צאצא בגרמניה. ציוריו מיוצגים במוזיאונים שונים: גלריות התמונות הגדולות וחריטות הנחושת בדרמשטאדט, האלה, קרלסרוהה, מינכן, שטוטגרט וציריך. במוזיאון בהיידלברג אוסף מקיף של יצירות מאת ברנהרד פריז.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **ברנהרד פריז** בוויקישיתוף

הערות שוליים
------------

1. ↑  Gilman, D. C.; Peck, H. T.; Colby, F. M. eds. Fries, Bernhard, **The New International Encyclopædia**
2. ↑  Deutsche Biographie, Fries, Bernhard - Deutsche Biographie, www.deutsche-biographie.de (בגרמנית)
3. ↑  Historische Commission bei der königl. Akademie der Wissenschaften, **Allgemeine Deutsche Biographie, Bd. 49**, München/Leipzig: Duncker & Humblot, 1. 1904, Allgemeine Deutsche Biographie, עמ' 142

|  |  |
| --- | --- |
| בקרת זהויות עריכת הנתון בוויקינתונים | 
* GND: 116808500
* ISNI: 0000 0000 6674 3959
* LCCN: no2018173182
* RKD: 29516
* SNAC: w69s4g6j
* SUDOC: 224223933
* ULAN: 500072903
* VIAF: 773573
* WorldCat: lccn-no2018173182

 |
**דניאל אברטון ביילי** (באנגלית: **Daniel Everton Bailey**; נולד ב-9 בספטמבר 1986) הוא אצן מאנטיגואה וברבודה. זוכה מדליית ארד באליפות העולם באולם (דוחה 2010) בריצת 60 מטר ומקום רביעי באליפות העולם (ברלין 2009) בריצת 100 מטר. הוא ייצג את מדינתו ב-4 אולימפיאדות (אתונה 2004 - ריו דה ז'ניירו 2016) וזכה לכבוד לשאת את דגל מדינתו בטקס הפתיחה ב-3 מהן.

ביוגרפיה
--------

### 2004

באולימפיאדת אתונה (2004) הוא זכה לכבוד לשאת את דגל מדינתו בטקס הפתיחה. במשחקים עצמם, הוא סיים במקום 51 בריצת 100 מטר בתוצאה של 10.51 שניות.

### 2005

באליפות העולם שנערכה בהלסינקי, פינלנד בשנת 2005 הוא סיים במקום 33 בריצת 100 מטר בתוצאה של 10.49 שניות.

### 2008

באולימפיאדת בייג'ינג (2008) הוא סיים במקום 20 בריצת 100 מטר בתוצאה של 10.23 שניות.

### 2009

בתחרות שענרכה בפריז, צרפת ב-17 ביולי 2009 הוא קבע בריצת 100 מטר שיא לאומי דחש של 9.91 שניות.

#### מקום רביעי באליפות העולם בריצה ההיסטורית ל-100 מטר

חודש לאחר מכן, באליפות העולם שנערכה בברלין, גרמניה ב-16 באוגוסט הוא סיים במקום רביעי בריצת 100 מטר בתוצאה של 9.93 שניות, אחרי יוסיין בולט מג'מייקה שקבע שיא עולם חדש של 9.58 שניות, טייסון גיי מארצות הברית שקבע שיא לאומי חדש של 9.71 שניות ואסאפה פאוול מג'מייקה (9.84 שניות).

### 2010

#### מדליית ארד באליפות העולם באולם

באליפות העולם באולם שנערכה בדוחה קטר ב-13 במרץ 2010 הוא זכה במדליית ארד בריצת 60 מטר בתוצאה של 6.57 שניות, אחרי דוויין צ'יימברס מבריטניה (6.48 שניות) ומייק רוג'רס מארצות הברית (6.53 שניות).

### 2011

באליפות העולם שנערכה בדאיגו, קוריאה הדרומית בשנת 2011 הוא סיים במקום חמישי בריצת 100 מטר בתוצאה של 10.26 שניות. בשלב חצי הגמר הוא קבע תוצאה של 10.14 שניות.

### 2012

באולימפיאדת לונדון (2012) הוא זכה לכבוד לשאת את דגל מדינתו בטקס הפתיחה בפעם השנייה. במשחקים עצמם, הוא סיים במקום 17 בריצת 100 מטר בתוצאה של 10.16 שניות. בשלב המוקדמות הוא קבע תוצאה של 10.12 שניות ועלה מהמקום ה-13 לשלב חצי הגמר.

### 2013

באליפות העולם שנערכה במוסקבה, רוסיה בשנת 2013 הוא סיים במקום 40 בריצת 100 מטר בתוצאה של 10.45 שניות.

### 2015

באליפות העולם שנערכה בבייג'ינג, סין בשנת 2015 הוא סיים במקום 6 בריצת שליחים 4x100 מטר בתוצאה של 38.61 שניות.

### 2016

באולימפיאדת ריו דה ז'ניירו (2016) הוא זכה לכבוד לשאת את דגל מדינתו בטקס הפתיחה בפעם השלישית. במשחקים עצמם, הוא סיים במקום 23 בריצת 100 מטר בתוצאה של 10.20 שניות. הוא עלה משלב המוקדמות לשלב חצי הגמר אך לא השתתף בריצה זו.

שיאים אישיים
------------

### אצטדיון

* ריצת 100 מטר: 9.91 שניות (2009)
* ריצת 200 מטר: 20.40 שניות (2014)

### אולם

* ריצת 60 מטר: 6.54 שניות (2009)

קישורים חיצוניים
----------------

ויקישיתוף מדיה וקבצים בנושא **דניאל ביילי** בוויקישיתוף

* דניאל ביילי, באתר הוועד האולימפי הבין-לאומי
* דניאל ביילי, באתר olympedia.org
* דניאל ביילי, באתר התאחדות האתלטיקה הבין-לאומית
* דניאל ביילי, באתר ליגת היהלום

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 195976

 |
**דניאל באייר** (בגרמנית: **Daniel Baier**; נולד ב-18 במאי 1984 בקלן שבגרמניה) הוא כדורגלן עבר גרמני ששיחק בעמדת הקשר. במרבית הקריירה שיחק בקבוצת אאוגסבורג הגרמנית.

קריירת מועדונים
---------------

באייר שיחק לראשונה בנוער של מינכן 1860. בקביעות שיחק בעמדת הקשר ההתקפי אך במשך השנים הוסט מעט אחורה. את משחקו הראשון בליגה ערך נגד פ.צ. קלן ב-13 בספטמבר 2003. במינכן היה ארבע שנים ורשם למעלה ממאה הופעות, בשנת 2007 עבר לוולפסבורג שבה לא קיבל דקות משחק רבות ולא היה חלק משמעותי בהרכב של הקבוצה ולכן לאחר שלוש שנים בקבוצה, בשנת 2010, חתם באאוגסבורג.

באייר הודיע על פרישתו מכדורגל ב-9 בספטמבר 2020.

חיים אישיים
-----------

יורגן, אביו, גם היה שחקן כדורגל ששיחק במדי דרמשטאדט 98 ובנימין, אחיו, גם הוא שיחק בשורותיה.

קישורים חיצוניים
----------------

ויקישיתוף מדיה וקבצים בנושא **דניאל באייר** בוויקישיתוף
* 

* אתר האינטרנט הרשמי של דניאל באייר

* פרופיל, באתר Transfermarkt

* פרופיל, באתר Fussballdaten.de (בגרמנית)

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. ↑  Langjähriger FCA-Kapitän Baier verkündet Karriereende, sport.de (בגרמנית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דניאל באייר"**.
שגיאות פרמטריות בתבנית:מקורות   
פרמטרי חובה [ נושא ] חסרים 

**זימוגן** (zymogen) הוא אנזים בצורתו הבלתי פעילה. בעבר נקרא גם **פרואנזים**.

כדי לזרז תהליכים ביולוגיים, משתמשים אורגניזמים באנזימים, אותם הם מפרישים מרקמות שונות. פעולות אלה, כשאינן במקומן, עלולות לפגוע ולהזיק. לכן, כדי למנוע פעילות בלתי רצויה של האנזימים נגד הרקמה ממנה הופרשו, (כמו למשל פעילות של אנזימי עיכול, העלולים לעכל את הרקמה ממנה באו), מופרשים אנזימים אלה בצורתם הבלתי פעילה. צורה בלתי פעילה זו הופכת לאנזים הפעיל רק לאחר הפרשתה.

ברמה המולקולרית, כרוכה בדרך כלל הפיכתו של זימוגן לאנזים פעיל בהוספת מספר חומצות אמינו לזימוגן, או, לעיתים קרובות יותר, קטיעה של חומצות אמינו ממנו. פעולה זו מוסיפה או גורעת אינטראקציות בין כלל חומצות האמינו המרכיבות את הזימוגן, ובכך משנה את המבנה המרחבי שלו, המשפיע ישירות על יכולתו לזרז תגובות כימיות. לעיתים מזורזת הפעלת הזימוגן על ידי אנזימים אחרים. לעיתים מתרחשת קטיעה של חומצות אמינו רק ברמות pH מסוימות, אשר משנות את המטען החשמלי של חומצות האמינו בזימוגן וגורמות לחלק מהן להתנתק.

לעיתים קרובות נקראים הזימוגנים על שם האנזימים המקבילים, בתוספת "-נוגן". דוגמאות לזימוגנים:

* בקיבה הופך הזימוגן **פפסינוגן** לאנזים **פפסין**, המסייע בעיכול חלבונים. הפעלת הפפסינוגן מתרחשת רק בסביבה החומצית מאוד שבקיבה.
* בתריסריון הופך הזימוגן **טריפסינוגן**, המיוצר בלבלב, לאנזים **טריפסין**. הפעלת הטריפסינוגן מתרחשת בעזרת אנזים המופרש בתריסריון - אנטרופפטידאז.

קישורים חיצוניים
----------------

* זימוגן, באתר אנציקלופדיה בריטניקה (באנגלית)
**אנטוני ויט** (בפולנית: **Antoni Wit**, נולד ב-7 בפברואר 1944) הוא מנצח פולני.

ביוגרפיה
--------

ויט נולד בקרקוב. משנת 2002 עד 2013 היה מנהל מוזיקלי של התזמורת הפילהרמונית של ורשה. כמו כן עבד עם התזמורת הסימפונית של נווארה מעונת 2010–2011 עד עונת 2016–2017 והופיע עמה כמנצח האורח הראשון שלה. במאי 2013 מונה למנהל אמנותי של האנסמבל הספרדי, היושב בפמפלונה.

ויט סיים את לימודיו באקדמיה למוזיקה של קרקוב (שנקראה אותם ימים Państwowa Wyższa Szkola Muzyczna) בשנת 1967. הוא למד ניצוח אצל הנריק שיץ, והלחנה אצל קשישטוף פנדרצקי. בהמשך למד בפריז אצל נדיה בולאנז'ה.

ויט ניצח על הפילהרמונית של ברלין, שטאטסקאפלה דרזדן, תזמורת האקדמיה הלאומית למוזיקה סנטה צ'צ'יליה ברומא, תזמורת טונהאלה בציריך ובלונדון על תזמורת רשות השידור הבריטית, תזמורת פילהרמוניה, התזמורת הפילהרמונית של לונדון, התזמורת הפילהרמונית של קרקוב, והתזמורת הסימפונית הלאומית של קטלוניה בברצלונה. 

ויט הקליט יותר מ-90 אלבומים, רובם בחברת נקסוס, ורבים מהם עם תזמורת הרדיו הלאומית של פולין בקטוביץ, שבה כיהן כמנהל אמנותי בשנים 1983 עד 2000. הוא התמחה ביצירותיהם של מלחינים פולנים כמו הנריק גורצקי, וויצך קילאר, קשישטוף מאייר, ויטולד לוטוסלבסקי, קרול שימנובסקי וקשישטוף פנדרצקי, שאת יצירתו רקוויאם פולני הקליט בשנת 2004. 

ויט זכה בפרס קאן קלאסיקל על הקלטתו ל"סימפוניית טורנגאלילה" של אוליבייה מסייאן; גם ההקלטה שלו למחזור "מולדתי" (Má vlast) של בדז'יך סמטנה זכתה לשבחים רבים.

ויט מלמד באקדמיה ע"ש פרדריק שופן בוורשה.

קישורים חיצוניים
----------------

ויקישיתוף מדיה וקבצים בנושא **אנטוני ויט** בוויקישיתוף
* 

* אנטוני ויט, במסד הנתונים הקולנועיים IMDb (באנגלית)

* אנטוני ויט, באתר ספוטיפיי

* אנטוני ויט, באתר AllMusic (באנגלית)

* אנטוני ויט, באתר MusicBrainz (באנגלית)

* אנטוני ויט, באתר Discogs (באנגלית)

* Faculty biography from the Frederyk Chopin Academy of Music(הקישור אינו פעיל)
* Naxos artist biography
* Biography from the Warsaw Philharmonic
* Biography at culture.pl

הערות שוליים
------------

1. ↑  Orquesta Sinfónica de Navarra Under Wit’s Baton התזמורת הסימפונית של נווארה תחת שרביטו של ויט 7 במאי 2013

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007423821305171
* BIBSYS: 1025299
* BNE: XX1336316
* BnF: cb13901256j (data)
* CiNii: DA10853203
* GND: 128857048
* ISNI: 0000 0001 2321 0594
* LCCN: n84011604
* LNB: 000106955
* MusicBrainz: 4b341f64-2f9f-4d9a-9343-db023cad6dba
* NKC: xx0043031
* NLA: 35306184
* NSK: 000478578
* NTA: 109656555
* RERO: 02-A003981521
* SUDOC: 080668496
* Trove: 905334
* VIAF: 74039263
* WorldCat: lccn-n84011604

 |
**טוקוס צהוב-מקור דרומי** (שם מדעי: *Tockus leucomelas*) הוא מין במשפחת הקלאוניים. הוא מצוי בחלקה הדרומי של אפריקה.

תיאור
-----

אורכו של הטוקוס נע בין 48 ל-60 ס"מ, ומשקלו 132 עד 242 גרם. נוצותיו בצבעי שחור, אפור ולבן, ומקורו, כפי שמרמז שמו - צהוב עז. עיניו צהובות, והעור שמסביב להן ורוד. בכך, נבדל הטוקוס צהוב המקור הדרומי מהטוקוס צהוב המקור המזרחי, שהעור סביב עיניו שחור.

מקורו של הטוקוס גדול במיוחד, ואורכו יכול להגיע עד כשישית מאורכו הכולל. אורך מקורם הממוצע של הזכרים הוא 9 ס"מ, ואורך מקורן הממוצע של הנקבות 7.4 ס"מ. בדומה לקלאוניים אחרים, לטוקוס צהוב המקור הדרומי זנב וריסים ארוכים, ורגליים ואצבעות קצרות ועבות.

תפוצה, סביבת מחיה והתנהגות
--------------------------

תחום תפוצתו של הטוקוס צהוב-המקור מתפרש על פני המדינות אנגולה, בוצוואנה, דרום אפריקה, זימבבואה, זמביה, מוזמביק, מלאווי, נמיביה וסווזילנד. 

הטוקוס צהוב המקור הדרומי מצוי בעיקר באזורי סוואנה פתוחים, וחי בעיקר על הקרקע, שם הוא מוצא את מזונו - בעיקר חרקים (כגון טרמיטים, חיפושיות וחגבים), נדלים, עכבישים ועקרבים. בנוסף, ניזונים הטוקוסים גם מזרעים, פירות וביצים של עופות אחרים.

הטוקוסים פעילים בשעות היום, ובלילה הם ישנים על עצים. הם יחידאיים, אך לעיתים ניתן למצוא אותם בזוגות או בקבוצות קטנות; בעיקר בתקופת הרבייה או הקינון. זהו עוף טריטוריאלי, שחי בשטח מצומצם ומגן עליו, אם כי בעונות יבשות הוא נאלץ לפרוש את הטריטוריה שלו על שטח נרחב יותר. 

עונת הרבייה של הטוקוס צהוב המקור הדרומי נמשכת בין ספטמבר למרץ, והביצים מוטלות בדרך כלל בין אוקטובר לדצמבר. זוגות הטוקוסים בדרך כלל מונוגמיים. בתקופת הקינון, הזכר מביא לקן עלים וענפים, והנקבה נשארת בקן וחוסמת את הכניסה אליו אותו באמצעות צרכיה, שאריות מזון, וכן בוץ שמביא עמו הזכר. מאחר שהנקבה כלואה בקן כל תקופת הדגירה, היא משילה בשלב זה את כל נוצות התעופה שלה, והן גדלות מחדש לאחר בקיעת הביצים. הקן נבנה עם פתח אנכי, המשמש הן להכנסת המזון על ידי הזכר והן להוצאת צורכי הנקבה והגוזלים. חלק מהקנים כוללים גם פתח חירום, למקרה שטורף מצליח לחדור לקן. מספר הביצים נע בין 2 ל-6, ותקופת הדגירה נמשכת 24 ימים. הגוזלים בוקעים מהביצים כשהם עירומים מנוצות וצבע עורם ורוד. לאחר שהם גדלים מעט, פורצת הנקבה את הקן החוצה, ומתחילה לסייע לזכר בהבאת מזון. הגוזלים מדפנים מחדש את הקן בעצמם, באמצעות צורכיהם ושאריות המזון שהוריהם מביאים להם. לאחר שסיימו לגדול, יפרצו הגוזלים את דפנות הקן, ויעופו ממנו.

לא ידוע מה תוחלת החיים של הטוקוס צהוב המקור הדרומי בטבע, אך בשבי היו פרטים שהגיעו לגיל 20 שנה. הטוקוסים מגיעים לבגרות מינית בגיל שנה.

קישורים חיצוניים
----------------

ויקישיתוף מדיה וקבצים בנושא **טוקוס צהוב-מקור דרומי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
* IBC
 |

* טוקוס צהוב-מקור דרומי באתר Southern African Bird Project
* טוקוס צהוב-מקור דרומי באתר Birdlife
* טוקוס צהוב-מקור דרומי באתר World Bird Database

הערות שוליים
------------

1. ↑  טוקוס צהוב-מקור דרומי באתר הרשימה האדומה של IUCN
סקולוזאורוס באיור מאת ג'וליוס צ'וטוני.
**סקולוזאורוס** (שם מדעי: *Scolosaurus*; מילולית: "לטאת יתד מחודדת") הוא סוג של דינוזאור צמחוני ממשפחת האנקילוזאוריים אשר חי בתור הקרטיקון 76.5 מיליון שנה לפני זמננו.

מאפיינים
--------

מאובני הדינוזאור התגלו בתצורות פארק הדינוזאור (Dinosaur Park Formation) ותצורות אולדמן (Oldman Formation) שבאלברטה, קנדה ב-1928. מסוג זה נתגלו שני מינים שונים.

הסקולוזאורוס היה דינוזאור קרוב לאאופלוצפלוס והדיפולוזאורוס, אך נבדל מהם בכמה פרטים קטנים כמו מבנה הלוחיות שלו וכמה מעצמות האגן והחוליות. הוא הגיע לאורך 6 מטרים (20 רגל) ולמשקל שתי טונות והיה בעל רגליים קצרות אך גוף משוריין באוסטאודרמים חזקים. הראש היה קצר ומשוריין מאוד ועם כמה קרניים בקצוותיו, והגוף כוסה בשריון עבה עם לוחיות זקופות עד הזנב שהסתיים בבליטה דמוית אלה בעלת זיזים בולטים דומים. הסקולוזאורוס היה ממוגן היטב אך בשל כך גם איטי מאוד. הוא ניזון מצמחייה נמוכה ברחבי הערבות הקדומות.

הסקולוזאורוס היה דומה לאאופלוצפלוס ובעיקר לזיאפלטה שנמצא מעט יותר דרומה, בניו מקסיקו, בתקופה מעט יותר מאוחרת.

בתרבות
------

דינוזאור זה הופיע במשחק Jurassic World: Alive.

קישורים חיצוניים
----------------

ויקישיתוף מדיה וקבצים בנושא **סקולוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**טניל אבריל דאשווד** (באנגלית: **Tenille Averil Dashwood**; נולדה ב-1 במרץ 1989) הידועה יותר בשם הבמה שלה, **אמה,** היא מתאבקת אוסטרלית, המופיעה בארגון ההיאבקות WWE, בתוכנית סמאקדאון. היא הייתה המתאבקת האוסטרלית הראשונה שהוחתמה בארגון זה. כמו כן, היא הופיעה בארגוני ההיאבקות Impact Wrestling ו-Ring Of Honor‏ (ROH).

דאשווד החלה להתאמן בשנת 2003 באוסטרליה, כשהייתה בת 13 בלבד. לפני שחתמה ב-WWE, היא התאבקה בארגוני היאבקות עצמאיים ברחבי אוסטרליה וצפון אמריקה כמו Elite Canadian Championship Wrestling‏ (ECCW) ו-Shimmer Women Athletes, שבהם הופיעה תחת שם הבמה **טניל טיילה**.

ביוגרפיה
--------

דאשווד נולדה וגדלה בפרוורי העיר מלבורן בבורוניה, ויקטוריה, אוסטרליה. יש לה אח גדול ממנה בשם ג'ייק, שהוא זה שהציג אותה לענף ההיאבקות המקצועית. היא מציינת את סטון קולד סטיב אוסטין, טריש סטרטוס וליטה כמתאבקים אשר נתנו לה השראה בקריירה.

חיים אישיים
-----------

ב-30 ביוני 2014, דאשווד נעצרה בהרטפורד, קונטיקט. היא הגיעה אל מאחורי הקלעים, אך לא הופיעה באותו הערב בפרק של התוכנית *Raw*. המשטרה שחררה אותה לאחר שהיא הסכימה להגיע לבית המשפט בהרטפורד יום לאחר מכן. לפי עורך דינה, היא שכחה לשלם עבור כיסוי לאייפד, כשהשתמשה בקופה עצמאית בחנות וולמארט. היא נידונה ליום אחד של עבודות שירות. ארגון ה-WWE שחרר את דאשווד, אך חזר בו לאחר מספר שעות ספורות, כשמעריצי ה-WWE הגיבו תגובות חריפות ברשתות החברתיות.

דאשווד חשפה באוגוסט 2018 שהיא סובלת ממחלת הפסוריאזיס מאז שהייתה בת 14. במהלך מסע ההופעות שלה באוסטרליה וניו זילנד חודש קודם לכן, מצבה הרע ואף גרם לה לכאבים עזים במהלך השבועות שבאו לאחר מכן.

אליפויות והישגים
----------------

* **הישגים בארגון ההיאבקות Extreme Canadian Championship Wrestling – ECCW**
	+ אליפות הסופרגירלס של ECCW (פעמיים)

* **הישגים בארגון ההיאבקות Pro Wrestling Alliance Queensland**
	+ מלכת הלוחמות (2009)

* **הישגים במגזין ההיאבקות Pro Wrestling Illustrated – PWI**
	+ PWI דירג אותה במקום ה-31 מתוך 50 המתאבקות הטובות ביותר לשנת 2015

* **הישגים בארגון ההיאבקות Swiss Wrestling Entertainment – SWE**
	+ אליפות הליידיס של SWE (פעם אחת)

קישורים חיצוניים
----------------

* 

* אתר האינטרנט הרשמי של טניל דאשווד

ויקישיתוף מדיה וקבצים בנושא **טניל דאשווד** בוויקישיתוף
* טניל דאשווד, ברשת החברתית פייסבוק
* טניל דאשווד, ברשת החברתית טוויטר
* טניל דאשווד, ברשת החברתית אינסטגרם
* טניל דאשווד, באתר WWE.com להיאבקות מקצועית
* טניל דאשווד, באתר Online World of Wrestling

הערות שוליים
------------

1. ↑  אמה סיימה עם בית המשפט; עורך הדין אומר שמעצרה הוא טעות
2. ↑  הדיווחים האחרונים על מעצרה של אמה
3. ↑  ארגון ה-WWE מפטר ושוכר מחדש את אמה לאחר פרשת המעצר שלה בהרטפורד
4. ↑  טניל דאשווד חושפת שהיא סובלת מפסוריאזיס
**טופקוליים** (שם מדעי: **Rhinocryptidae**) היא משפחת ציפורים קטנות מסדרת ציפורי שיר החיות ביערות אמריקה הדרומית ומספר מינים גם באמריקה המרכזית. הן קרובות משפחה של ציפורי הנמלים ושל המשפחה פיטות נמלים.

אלו ציפורי שיר בינוניות בגודלן המזכירות מעט קיכליים. אורכן 10–24 סנטימטרים והן בעלות צבעים כהים או אפורים ברובן. הן חיות הרבה על הקרקע ובעלות רגליים חזקות, זנב ארוך ומקור בינוני ומחודד. המינים הגדולים צבעוניים יותר מהקטנים, אך גם אלה נחבאים רוב זמנם בין הסבכים ביער וקשה לראותם. הם נפוצים בעיקר בכרי דשא וסוואנות או ביערות פתוחים מעט.

הן מלקטות חרקים וזרעים המצויים על הקרקע בדומה לתרנגולים.

מיון
----

* משפחה **טופקוליים** (Rhinocryptidae)
	+ סוג *Pteroptochos*
	+ סוג סקיטלופוס (*Scytalopus*) - בו המין סקיטלופוס אלוורזלופזי
	+ סוג *Scelorchilus*
	+ סוג ומין יחיד *Rhinocrypta lanceolata*
	+ סוג ומין יחיד *Liosceles thoracicus*
	+ סוג ומין יחיד *Psilorhamphus guttatus*
	+ סוג *Merulaxis*
	+ סוג *Eleoscytalopus*
	+ סוג ומין יחיד *Eugralla paradoxa*
	+ סוג ומין יחיד *Myornis senilis*
	+ סוג ומין יחיד *Acropternis orthonyx*

קישורים חיצוניים
----------------

ויקישיתוף מדיה וקבצים בנושא **טופקוליים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536341205171

 |
באלגברה מופשטת, **ההצגה הצמודה** (באנגלית: Adjoint Representation) מתייחסת לשני מושגים הקשורים זה לזה: ההצגה הצמודה של חבורת לי וההצגה הצמודה של אלגברת לי.

ההצגה הצמודה של חבורת לי
------------------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
תהי G חבורת לי. כל איבר {\displaystyle A\in G} משרה אוטומורפיזם פנימי

{\displaystyle \operatorname {Inn} \_{A}(B)=ABA^{-1}}
(זו למעשה הצמדה בתורת החבורות). ההעתקה

{\displaystyle \operatorname {Inn} :G\to \operatorname {Aut} (G)\ ,\quad A\mapsto \operatorname {Inn} \_{A}}
היא בעצם הומומורפיזם מ-G לחבורת האוטומורפיזמים על G.

לפי פונקציית קורי אפשר להסתכל על Inn כהומומורפיזם בשני ארגומנטים

{\displaystyle G\times G\ni (A,B)\longmapsto \operatorname {Inn} \_{A}(B)=ABA^{-1}}
גזירה של העתקה זו ביחס לארגומנט השני מגדיר העתקה חדשה

{\displaystyle \operatorname {Ad} :G\to \operatorname {Aut} ({\mathfrak {g}})=\mathbf {GL} ({\mathfrak {g}})\ ,\quad A\mapsto \operatorname {Ad} \_{A}}
מהחבורה G לחבורת האוטומורפיזמים של {\displaystyle {\mathfrak {g}}=\operatorname {Lie} G} (אלגברת לי של G) שנתונה על ידי

{\displaystyle \operatorname {Ad} \_{A}(b)=AbA^{-1}} לכל {\displaystyle b\in {\mathfrak {g}}}.
נשים לב שאלגברת לי {\displaystyle {\mathfrak {g}}=\operatorname {Lie} G} היא מרחב וקטורי. אזי ההעתקה {\displaystyle \operatorname {Ad} :G\to \mathbf {GL} (\operatorname {Lie} G)} היא הצגה ליניארית של G ונקראת **ההצגה הצמודה** של G.

ההצגה צמודה של אלגברת לי
------------------------

ההצגה הצמודה של אלגברת לי L היא הפונקציה המתאימה לכל איבר x באלגברה את האנדומורפיזם של L המתקבל על ידי כפל משמאל באיבר. זוהי הצגה ליניארית של האלגברה, שיש לה תפקיד מרכזי בתורה של אלגברות לי.

### הגדרה

תהי L אלגברת לי. לכל x\in L, **ההצגה הצמודה** של x הוא העתקה {\displaystyle \operatorname {ad} \_{x}:L\rightarrow L} המוגדרת על ידי {\displaystyle \operatorname {ad} \_{x}(y)=[x,y]}.

**העתקת הצמוד** היא העתקה {\displaystyle \operatorname {ad} :L\rightarrow {\mathfrak {gl}}(L)} מהאלגברה אל אלגברת האנדומורפיזמים, הנתונה על ידי {\displaystyle \operatorname {ad} (x)=\operatorname {ad} \_{x}}.

### תכונות

* {\displaystyle \operatorname {ad} } היא העתקה ליניארית.

* הגרעין של העתקת הצמוד הוא המרכז של האלגברה.

* התמונה של העתקת הצמוד נמצאת בתוך מרחב הנגזרות (כלומר, כל ייצוג מצמיד הוא נגזרת, ובפרט מקיים את כלל לייבניץ).

* כאשר האלגברה פשוטה למחצה, ההעתקה היא חד חד ערכית ולכן מהווה שיכון לתוך {\displaystyle {\mathfrak {gl}}(L)}.

* העתקת הצמוד היא הומומורפיזם של אלגברות לי, כלומר מתקיים {\displaystyle \,[\operatorname {ad} \_{x},\operatorname {ad} \_{y}]=\operatorname {ad} \_{[x,y]}}.

* משפט אנגל מקשר בין הנילפוטנטיות של איברי L לאיברי {\displaystyle \operatorname {ad} (L)}, וקובע כי אלגברת לי היא נילפוטנטית אם ורק אם כל איברי {\displaystyle \operatorname {ad} (L)} נילפוטנטים.

הקשר בין שתי ההצגות
-------------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

לקריאה נוספת
------------

* Introduction to Lie Algebras and Representation Theory,James Humphreys, p.8

קישורים חיצוניים
----------------

* ההצגה הצמודה, באתר MathWorld (באנגלית)

* ד"ר צחי אבנור, סיכום מקוצר של ההצגה הצמודה דרך ארכיון האינטרנט
הברון **טאסילו פון דר לאסה** (בגרמנית: **Tassilo, Baron von Heydebrand und der Lasa**;‏ 17 באוקטובר 1818 – 27 ביולי 1899) היה שחמטאי גרמני והיה אחד מהחברים של הפליאדות של ברלין.

חייו
----

פון דר לאסה נולד בברלין. למד משפטים בבון ובברלין. משנת 1845 היה דיפלומט בשירות פרוסיה, ושירת בסטוקהולם, בקופנהגן, בריו דה ז'ניירו ובמקומות נוספים. הוא פרש מהשירות הדיפלומטי בשנת 1864 ולאחר מכן הקדיש את כל זמנו לנושאי השחמט.

לעולם השחמט המודרני הוא מוכר בעיקר כמי שסיים את כתיבת ספר הפתיחות המקיף הראשון Handbuch des Schachspiels, שעד היום מכונה בקיצור "הבילגר" על שמו של פול בילגר שהתחיל את כתיבת הספר אך לא זכה לסיימו.

בשנת 1850 פרסם פון דר לאסה בעיתון בשחמט הגרמני קריאה לתחרות שחמט בינלאומית, הראשונה אי פעם, שתתקיים בגרמניה. במקום זאת התחרות הראשונה מסוגה התקיימה בשנת 1851 בלונדון. פון דר לאסה לא שיחק בתחרויות, היות שהיה עסוק מדי, אך שיחק היטב גם נגד שחקנים מובילים כהווארד סטאונטון ואדולף אנדרסן. הוא חקר את ההיסטוריה של השחמט והיה תאורטיקן.

פון דר לאסה פרסם מאמרים רבים בעיתונות השחמט הגרמנית ובשנת 1897 פרסם את עבודתו הגדולה "מחקרים על ההיסטוריה והספרות השחמטאית" Geschichte und Literatur des Schachspiels, Forschungen. במהלך מחקריו הוא סייר בארצות רבות (כולל נסיעה מסביב לעולם בשנים 1887–1888) ואסף ספרי שחמט רבים לספריתו. את קטלוג הספרייה פרסם בשנת 1896. בשנת 1898 איגוד השחמט הגרמני בחר בו לחבר כבוד, הראשון אי פעם, כהוקרה לפועלו בנושאי השחמט.

אחד משירותיו האחרונים של פון דר לאסה היה לעודד את הרולד מארי להעמיק את המחקרים על ההיסטוריה המוקדמת של השחמט. פון דר לאסה מת ביולי 1899 בליסה, כיום בפולין. ספרייתו עדיין שמורה במצבה המקורי בארמון קורניק ליד פוזנן.

התמודדויות
----------

| שנה | מיקום | המתמודד השני | תוצאה |
| --- | --- | --- | --- |
| 1843 |  | הנרי תומאס באקל | 2 מ-3 | ניצחון |
| 1845 |  | אדולף אנדרסן | 4 מ-6 | ניצחון |
| 1846 | ווינה | יוהאן לבנטל | 6 מ-7 | ניצחון |
| 1850 | פרנקפורט | ג'ון שולטן | 4 מ-5 | ניצחון |
| 1851 |  | אדולף אנדרסן | 10 מ-15 | ניצחון |
| 1853 | בריסל | הווארד סטאונטון | 7 מ-13 | ניצחון |
|

לקריאה נוספת
------------

* Vlastimil Fiala (Ed.): *Tassilo von Heydebrand und der Lasa and his chess collection: international conference of chess historians, September 16-18* (2003). Biblioteka Kórnicka, 2003. מסת"ב 83-85213-38-4

קישורים חיצוניים
----------------

ויקישיתוף מדיה וקבצים בנושא **טאסילו פון דר לאסה** בוויקישיתוף

* טאסילו פון דר לאסה, באתר צ'סגיימס (באנגלית)
* מאמר מקיף על פון דר לאסה
* ספר סרוק של פון דר לאסה,books.google.com
* ספר על גרקו ולוצנה של פון דר לאסה,books.google.com
* מידע כללי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007277584305171
* GND: 116786647
* ISNI: 0000 0001 1250 460X
* LCCN: n85310392
* NKC: mzk2004257516
* NLP: A20056205
* NTA: 069701121
* SELIBR: 190682
* SNAC: w6n01c7s
* Trove: 859062
* VcBA: 495/177454
* VIAF: 42597958
* WorldCat: lccn-n85310392

 |
**ארנסט "ארני" גרונפלד** (באנגלית: **Ernest "Ernie" Grunfeld**; נולד ב-24 באפריל 1955 בסאטו מארה, רומניה), הוא שחקן כדורסל יהודי-אמריקאי בליגת ה-NBA בעבר, בעל מדליית זהב אולימפית. גרונפלד שימש כמנהל הכללי של קבוצת הניו יורק ניקס בין השנים 1989-1999. החל משנת 2007 הוא משמש כנשיא קבוצת הכדורסל וושינגטון ויזארדס.

קורות חיים
----------

גרונפלד היה חבר בנבחרת ארצות הברית למשחקי המכביה התשיעית אשר נערכו בקיץ 1973. הוא היה תלמיד התיכון היחיד בחמישייה הפותחת של נבחרת ארצות הברית. בעת המשחקים הוא הוביל את קבוצתו עם ממוצע של 20 נקודות למשחק, אולם נבחרת ישראל ניצחה את נבחרת ארצות הברית במשחק הגמר בתוצאה 86-80.

כאשר הגיע זמנו ללימודים במכללה, התחרו כ-200 מכללות על ליבו בניסיון לגייסו לשורותיהן. לאחר שדחה הצעות מכמה מן המכללות הבולטות בקבוצות הכדורסל שלהן, הוא בחר ללמוד ולשחק באוניברסיטת טנסי שם בלט ככוכב הנבחרת. במכללה הוא שיחק לצידו של השחקן ברנרד קינג, שהפך לימים לשחקן בולט בליגת ה-NBA, יחד הם כונו "המופע של ארני וברני". בשנתו השנייה במכללה הוא קלע בממוצע 23.8 נקודות למשחק, בשנתו השלישית קלע בממוצע 25.3 נקודות למשחק ובשנתו הרביעית קלע 23.8 נקודות למשחק. הצמד ארני וברני קלעו יחד יותר מ-40 נקודות בממוצע למשחק.

גרונפלד היה חבר נבחרת ארצות הברית כאשר זכתה במדליית הזהב במשחקים הפאן-אמריקאיים בסתיו 1975. רגעיו הבולטים כשחקן באו כאשר סייע לנבחרת ארצות הברית לאולימפיאדת מונטריאול (1976) לזכות במדליית הזהב. בחודש יולי 1976 קיבל ארני גרונפלד אזרחות אמריקאית.

לאחר שסיים את לימודיו באוניברסיטת טנסי הוא הצטרף כשחקן מקצועני לליגת ה-NBA ושיחק בשורות המילווקי באקס ולאחר מכן בשורות הקנזס סיטי קינגס והניו יורק ניקס. בשנת 1979 נטל חלק ב-82 משחקי ליגה ובכך היה לשחקן ששותף במספר המשחקים הרב ביותר בליגת ה-NBA. בשנת 1986 היה שלישי בליגה באחוז הקליעות ל-3 נקודות: 0.426. כאשר פרש מן הכדורסל המקצועני היה אחוז הקליעות הכללי שלו מן השדה 0.477 ואחוז קליעות העונשין 0.770. אחוז הקליעות שלו במשחקי פלייאוף היה אפילו טוב מזה.

לאחר שפרש מן המשחק הפך גרונפלד לפרשן ספורט ואחר כך עבר לניהול קבוצת כדורסל. לאחר עשר שנים כמנהל קבוצת הניו יורק ניקס הוא פוטר מן הקבוצה ועבר לנהל את קבוצת מילווקי באקס משך ארבע שנים. 

גרונפלד נשוי ולו שני ילדים. בנו דן גרונפלד הוא כדורסלן המשחק מאז 2006 בליגות הכדורסל בגרמניה, בספרד וישראל.

הוריו של גרונפלד, הם ניצולי שואה.

הכרה
----

בשנת 1987 התקבל גרונפלד להיכל התהילה של הספורט בטנסי.
בשנת 1993 התקבל גרונפלד להיכל התהילה הלאומי של הספורטאים היהודים בארצות הברית.

קישורים חיצוניים
----------------

ויקישיתוף מדיה וקבצים בנושא **ארני גרונפלד** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל אולימפי, באתר olympedia.org
* פרופיל, באתר פיב"א
* פרופיל, באתר ליגת ה-NBA
* הסטטיסטיקה של גרונפלד כשחקן בליגת ה-NBA
* על גרונפלד באתר ליגת ה-NBA

| **נבחרת ארצות הברית – האלופה האולימפית - מונטריאול (1976)** |
| --- |
| 1  • 
2  • 
3  • 
4 פורד • 
5 שפרד • 
6 דאנטלי • 
7 דייוויס • 
8 באקנר • 
9 גרונפלד • 
10 קאר • 
11 מיי • 
12 ארמסטרונג •
13 לגארדה • 
14 האברד •
15 קופצ'אק •
מאמן: סמית' | ארצות הבריתארצות הברית |
**זינגשפיל** (מגרמנית: **Singspiel**; מילולית: "משחק-שיר") הוא צורה של דרמה מוזיקלית בגרמנית, הנחשבת למין אופרטה או אופרה. את הזינגשפיל מאפיין דיאלוג מדובר, המבוצע לפעמים על רקע מוזיקלי ומשובץ בהרכבי שירה, שירים פופולריים, באלאדות ואריות (הנושאות לעיתים קרובות אופי עממי ופזמוני).

הזינגשפילה הראשונים תורגמו כנראה מאופרות בלדה אנגליות משלהי המאה ה-18. גם אופרות קומיות צרפתיות (אופרה קומיק) הועברו לעיתים קרובות לגרמנית. הזינגשפיל נחשב לבידור קל ועממי, לרוב בביצוע להקות נודדות בניגוד ללהקות קבע מבוססות במרכזים מטרופוליטניים.

עלילות הזינגשפיל קומיות או רומנטיות בטבען, בדרך כלל, ולעיתים קרובות יש בהן יסודות של קסם וכשפים, יצירי דמיון ומאפיינים מוגזמים קומית של טוב ורע. אף כי מוטיבים טראגיים היו שכיחים פחות, רוב הזינגשפילה שתופסים עדיין מקום ברפרטואר האופרה המודרני החשוב, הם אלה שנכתבו על נושאים רציניים יותר, כמו "פידליו" של בטהובן או "הקלע החופשי" של ובר.

מוצרט נגע בסוגה, על פי הזמנה קיסרית לתיאטרון הלאומי החדש בווינה, ביצירתו "החטיפה מן ההרמון" משנת 1782. הוא המשיך לכתוב בסוגה זו יצירות כמו "מנהל התיאטרון"
ו"חליל הקסם", אם כי יש טוענים שזו האחרונה ממזגת בה מספר ניכר של יסודות מסוגות שונות, מוזיקליות ודרמטיות, ומשום כך אי אפשר להגדיר אותה באופן ברור ומובהק.

הזינגשפיל נחשב למבשר האופרה הגרמנית הרומנטית, ורבים ממלחיני הסוגה, כמו בטהובן וובר, סללו את הדרך לסגנון האופראי המורכב יותר, הנקשר עם וגנר, ריכרד שטראוס ואחרים. אלא שכתוצאה מהתפתחות זו התיישן הזינגשפיל עצמו, ביסודו של דבר, ונעלם עד סוף המאה ה-19. פרט לקומץ יצירות, רוב הסוגה איננה נחשבת עוד, על פי רוב, לחלק מן הקאנון הקלאסי המודרני.

מקור
----

* Barbara Russano Hanning, Donald Jay Grout: Concise History of Western Music, W.W. Norton & Company, 1998.

קישורים חיצוניים
----------------

ויקישיתוף מדיה וקבצים בנושא **זינגשפיל** בוויקישיתוף
* זינגשפיל, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546242705171
* GND: 4181515-4
* LCCN: sh85122868
* NKC: ph321715

 |